Missatge: DIMARTS, 17/04/2007 - 13:00h Familiars de Núria Pòrtulas denuncien els mossos d'esquadra per agressions La policia autonòmica argumenta que els agredits van ser ells Familiars de Núria Pòrtulas han presentat aquest migdia una denúncia al jutjat de guàrdia de Girona contra els mossos d'esquadra. Acusen els agents d'agressions i de violència injustificada al final de la manifestació que es va fer a Girona dissabte passat per reclamar la llibertat de la jove empresonada. Fonts de l'Oficina del Portaveu dels mossos a Girona han rebatut aquestes acusacions i han explicat que l'únic que van fer va ser repel·lir una agressió. Segons han explicat aquestes fonts a VilaWeb, la manifestació de dissabte passat va transcórrer enmig de l'actitud provocadora i exaltada dels manifestants fins que, un cop acabada, una dotzena de persones van envoltar les furgonetes de la brigada mòbil i van insultar-ne els ocupants. Dos agents van anar darrere d'un home que havia colpejat una de les furgonetes i aleshores una dona va colpejar amb un paraigua un dels mossos. Tots aquests incidents consten en les diligències que els mossos han fet arribar al jutjat. Intimidacions El comunicat dels familiars de Núria Pòrtulas també denuncia intimidacions a diversos membres de la campanya de suport. En el moment de presentar la denúncia, els familiars han demanat als mossos que facin públiques les imatges d'aquest episodi. Els cops de porra dels mossos, expliquen, van fer caure per terra el pare de Núria Pòrtulas i van afectar l'oncle i la tieta.
Emocions: no emotion

Resposta: No sé quina serà la veritat, però em fa sospitar el fet de que tothom denúncia ara la policia per tortures
Emocions: anger, distrust